**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

identifikacijska št. za DDV: SI67593321 (v nadaljevanju: MOL),

in

**……………**,.................................................................. ki ga / jo zastopa,…

identifikacijska št. za DDV: ……… (v nadaljevanju: razstavljavec)…

sklepata naslednjo

# POGODBO

**1. člen**

Predmet pogodbe je sodelovanje razstavljavca ………………z MOL pri pripravi in izvedbi razstave ……………, ki bo na ogled od ............................. do ............................. v Steklenem atriju, Mestni trg 1, Ljubljana in sicer vsak dan od 9 do 19. ure, v poletnem času od 9. do 21. ure pa od 1. junija do 31. avgusta.

**2. člen**

MOL daje razstavljavcu…….. za namen in obdobje navedeno v 1. členu te pogodbe, v brezplačno uporabo razstavni prostor Stekleni atrij Mestne hiše, na naslovu Mestni trg 1 v Ljubljani, s pripadajočim sistemom za obešanje ter z možnostjo brezplačne uporabe razstavnih panojev.

**3. člen**

Obveznosti razstavljavca so naslednje:

* financiranje projekta, vsebinska in tehnična priprava projekta, priprava in tisk dveh plakatov v velikosti 70x100 cm za pano pred vhodom v razstavni prostor, pri čemer se na vseh tiskovinah uporabi logotip MOL, priprava sporočila za medije v slovenskem jeziku najkasneje en teden pred otvoritvijo, priprava besedila in fotografij za tisk zloženke – vabila najkasneje štirinajst dni pred otvoritvijo, zagotovitev seznama potrebne tehnične opreme, sodelovanje pri postavitvi in podiranju razstave vključno s popravilom in sanacijo sten, vrnitev izposojenih razstavnih panojev v prvotnem stanju in nepoškodovanih oziroma njihova sanacija na lastne stroške,
* v roku ........ dni po zaključku razstave vzpostaviti razstavni prostor v prvotno stanje, ki je bilo pred razstavo.

**4. člen**

MOL si pridržuje pravico do spremembe ali odpovedi razstavnega termina v primerih nujnih gradbenih ali vzdrževalnih del v razstavnem prostoru ali v primerih razstav projektov pomembnih za Mestno občino Ljubljana. Razstavljavec ni upravičen do povračila stroškov v primeru spremenjenega ali odpovedanega razstavnega termina.

**5. člen**

V času uporabe razstavnega prostora razstavljalec v celoti prevzame odgovornost za morebitno škodo, ki bi nastala v galerijskem prostoru in na inventarju ob postavljanju in podiranju razstave. MOL si pridržuje pravico do fotografiranja razstave ter uporabo fotografij.

Skrbnik pogodbe s strani MOL je ……………, s strani razstavljavca pa ………… .

**6. člen**

Vse morebitne dopolnitve in spremembe te pogodbe morajo biti sklenjene v obliki pisnih aneksov.

**7. člen**

Stranki se obvezujeta morebitne spore reševati v dogovoru in strpno, v nasprotnem primeru pa je pristojno sodišče v Ljubljani.

Pogodba je sklenjena in začne veljati, ko jo podpišeta obe pogodbeni stranki.

Pogodba je sestavljena v štirih enakih izvodih, od katerih prejme vsaka stran po dva izvoda.

Številka: Številka: 610-278/2010-5

Datum: Datum:

Razstavljavec Mestna občina Ljubljana

Župan

Zoran Janković